A szervereinken tárolt összes adatról, így a webtárhelyről, honlapokról, e-mail fiókokról és adatbázisokról is heti rendszerességgel teljes mentést készítünk. Ezt a teljes mentést 8 hétre visszamenőleg megőrizzük egy erre elkülönített backup szerveren. Bármekkora katasztrófa esetén is legfeljebb néhány nappal korábbi állapotra visszaállítható a tárhely. Amennyiben később veszi észre a problémát, akár 8 héttel korábbi mentésből is visszaállítható az akkori állapot.
Amennyiben tárhelyének teljes vagy részleges (pl. csak az adatbázis, vagy egy e-mail fiók, vagy a webolalhoz tartozó bizonyos mappák) visszaállítására van szüksége, úgy azt az aktuális árlistánkban megadott “tárhely / alkalom” áron tudjuk elvégezni a rendelkezésre álló biztonsági mentéseinkből.